recursal/SuperWikiNEXT-32B huggingface dataset:
**இளங்கோ அடிகள் சமயம் எது?** என்பது அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலை கங்கை புத்தக நிலையம் வெளியிட்டுள்ளது.

உள்ளடக்கங்கள்
-------------

* இளங்கோ அடிகள் சமயம் எது
* இளங்கோ கண்ட ஊழ்
* ஒரே பிறப்பில் வீடு
* கண்ணகியும் காரைக்கால் அம்மையாரும்
* இளங்கோவும் திருவள்ளுவரும்

### இளங்கோ அடிகள் சமயம் எது

இப்பகுதியில் இளங்கோவடிகள் சேரன் செங்குட்டுவனின் தம்பி என்றும், ஜைன சமயத்தினை சார்ந்தவன் என்பதையும் மறுத்து ஆசிரியர் கூறுகிறார். இறுதியாக இளங்கோவடிகள் வேறு எம்மதத்தினை சார்ந்தவராக வேண்டுமானாலும் இருக்கலாம், ஆனால் உறுதியாக ஜைன சமயத்தினை சார்ந்தவர் இல்லை என்கிறார்.

### இளங்கோ கண்ட ஊழ்

ஊழ் எனும் வினையைப் பற்றி இளங்கோவடிகள் சிலப்பதிகாரத்தில் எடுத்துரைக்கும் பகுதிகளை ஆய்வு செய்து கூறியுள்ளார்.

### ஒரே பிறப்பில் வீடு

சிலப்பதிகார காவியத்தலைவியான கண்ணகியின் வளர்ச்சியை சைவ, வைணவ நெறிகளின் அடிப்படையில் ஆசிரியர் ஆய்வு செய்துள்ளார்.

### கண்ணகியும் காரைக்கால் அம்மையாரும்

சிலப்பதிகாரத்தின் நாயகியான கண்ணகியையும், பெரியபுராணத்தில் வருகின்ற மூன்று பெண்களில் முதியவரான காரைக்கால் அம்மையாரையும் ஒப்பிட்டு இப்பகுதியில் ஆய்வு செய்துள்ளார் ஆசிரியர்

### இளங்கோவும் திருவள்ளுவரும்

நீதி நூலை எழுதிய திருவள்ளுவரையும், காப்பியம் எழுதிய இளங்கோவையும் இப்பகுதியில் ஒப்பிட்டு ஆய்வு செய்துள்ளார்.

இவற்றையும் காண்க
----------------

1. ஐம்பெருங் காப்பியங்கள்
2. சைவ சமய இலக்கியங்கள்
3. தமிழாய்வு நூல்கள்

ஆதாரங்களும் மேற்கோள்களும்
-------------------------

வெளி இணைப்புகள்
---------------

இளங்கோ அடிகள் சமயம் எது
**தொல்லியல் அருங்காட்சியகம், நாகார்சுனகொண்டா** இந்தியாவின் ஆந்திர மாநிலத்தின் குண்டூர் மாவட்டத்தில் உள்ள மாச்சேர்லா மண்டலப் பகுதியில் உள்ளது. நாகார்சுனசாகர் அணைக்கட்டுப் பகுதியில் உள்ள தீவில் இந்த அருங்காட்சியகம் அமைக்கப்பட்டுள்ளது. நாகார்சுனசாகர் அணையின் தெற்குப் பகுதியில் உள்ள விசயபுரி என்னும் துறையில் இருந்து இந்தத் தீவுக்குச் செல்ல முடியும். 

நாகார்சுனகொண்டா ஒரு காலத்தில் இந்து, பௌத்த மதங்களுக்கான சிறந்த மையமாகத் திகழ்ந்து அம் மதங்களுடன் தொடர்புடைய கலை, கட்டிடக்கலை ஆகியவற்றின் வளர்ச்சிக்குக் காரணமாக இருந்தது. இவ்விடம் பௌத்த மதத்தின் பல பிரிவுகளுக்கு இடமளித்துப் மிகவும் விரிவான பௌத்த நிறுவனமாக விளங்கியது. நாகாசுனகொண்டா அணைக்கட்டுத் திட்டத்தின்போது நீரில் மூழ்கவிருந்த பல பண்பாட்டுச் சின்னங்கள் இடம்பெயர்க்கப்பட்டோ, மீளமைப்புச் செய்யப்பட்டோ இந்தத் தீவில் இடம்பெற்றுள்ளன. இவற்றுள் வரலாற்றுக்கு முந்திய காலம் முதல் பிந்திய மத்தியகாலம் வரையான காலப்பகுதிகளைச் சேர்ந்த பண்பாட்டுச் சின்னங்கள் அடங்கும். 

அகழ்வுகளின் போது பெறப்பட்ட தொல்பொருட்களை வைப்பதற்காக அமைக்கப்பட்ட இந்த அருங்காட்சியகம் பௌத்த விகாரம் ஒன்றை ஒத்த தளவமைப்பைக் கொண்ட பெரிய கட்டிடம் ஆகும். இது மத்தியகால அரண்களுக்கு நடுவே தீவின் வடக்குப் பக்கத்தில் அமைக்கப்பட்டுள்ளது. பல்வேறு காலகட்டங்களிலும் நாகார்சுனகொண்டா பள்ளத்தாக்குப் பகுதியில் நிலவிய பண்பாடுகளைச் சேர்ந்த காட்சிப்பொருட்கள் இந்த அருங்காட்சியகத்தில் உள்ளன. ஐந்து காட்சிக் கூடங்களில் வைக்கப்பட்டுள்ள இப் பொருட்களில், செதுக்குவேலைகள் கொண்ட சுண்ணக்கற் பலகைகள், சிற்பங்கள், கல்வெட்டுக்கள், மற்றும் பல அரும்பொருட்கள் என்பன அடங்குகின்றன. இவற்றுட் பெரும்பாலானவை கிபி 3-4 ஆம் நூற்றாண்டுக் காலப்பகுதியைச் சேர்ந்தவை.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**தொல்லியல் அருங்காட்சியகம், வைசாலி**, இந்தியாவின் பீகார் மாநிலத்தின் வைசாலி மாவட்டத்தின், வைசாலி நகரத்தில் உள்ளது. இவ்வருங்காட்சியகத்தை இந்தியத் தொல்லியல் ஆய்வகம் பராமரிக்கிறது. 

இதனைச் சுற்றியுள்ள பகுதிகளில் மேற்கொள்ளப்பட்ட அகழ்வாய்வுகளின்போது பெறப்பட்ட அரும்பொருட்களைக் காட்சிக்கு வைப்பதற்காக இந்த அருங்காட்சியகம் 1971 ஆம் ஆண்டில் அமைக்கப்பட்டது. இது நான்கு காட்சிக்கூடங்களைக் கொண்டது.

இங்கே களிமண்ணால் செய்யப்பட்ட பல வகை உருவங்கள், தாயும் பிள்ளையும், துர்க்கை, புத்தர் போன்ற சிற்பங்கள் என்பன உள்ளன. இவற்றுடன் முத்திரைகள், அணிகலன்களுக்குரிய மணிகள், நாணயங்கள் என்பனவும் இங்கு வைக்கப்பட்டுள்ளன.

இதனையும் காண்க
--------------

* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-09-28 at the வந்தவழி இயந்திரம்
**கோலிசோடா 2** (Goli Soda 2), என்பது 2018 ஆண்டைய தமிழ்த் திரைப்படமாகும். இப்படமானது விஜய் மில்டன் இயக்கத்திலும் ஒளிப்பதிவிலும், பாரத் சீனி தயாரிப்பில் உருவான தமிழ்த்திரைப்படம் ஆகும். விஜய் மில்டன் இயக்கத்தில் 2015இல் வெளிவந்த கோலிசோடா திரைப்படத்தின் இரண்டாம் பாகமே இத்திரைப்படம். சமுத்திரக்கனி, கௌதம் மேனன் ஆகியோர் துணைப்பாத்திரங்களிலும் ரோகிணி, சுபிக்சா, கிருஷ்ண கருப் ஆகியோர் முதன்மைப் பாத்திரங்களிலும் நடித்துள்ளனர். இத்திரைப்படம் அச்சு ராஜாமணி இசையிலும், தீபக்கின் படத்தொகுப்பிலும் 2018 சூன் 14 அன்று வெளியான தமிழ்த்திரைப்படம் ஆகும். 14 June 2018

நடிப்பு
-------

* சமுத்திரக்கனி
* செம்பன் வினோத் ஜோஸ்
* ரோகிணி
* சுபிக்சா
* கிருஷ்ண கருப்
* சரவணன் சுப்பையா
* பாரத் சீனி
* கௌதம் மேனன்
* ரேகா
* ரக்சிதா

படப்பணிகள்
----------

இயக்குநர் விஜய் மில்டன் முதன் முதலாக தமிழில் ஒலித்துளி இப்படத்திற்காக வெளியிட்டுள்ளார். 2014ஆம் ஆண்டில் வெளியான திரைப்படம் 'கோலி சோடா'. கோயம்பேட்டில் இருக்கும் சிறுவர்களில் வாழ்வு குறித்த இப்படம் வெற்றி பெற்றதால் தற்போது இந்த திரைப்படத்தின் இரண்டாம் பகுதியை இயக்கி வருகிறார் விஜய் மில்டன். இந்தப் படத்தின் முதல் சுவரொட்டியை நடிகர் சூர்யா வெளியிட்டார். 
 இந்தப் படத்தின் திரை முன்னோட்டத்தில் கௌதம் மேனனின் குரல் இடம்பெற்றுள்ளது. இத்திரைப்படத்தில் மாறுபட்ட வேடத்தில் நடித்துள்ளார் கௌதம் மேனன்.
 இப்படத்தின் திரை முன்னோட்டம் 14, பிப்ரவரி 2018இல் வெளியானது.

இசை
---

இத்திரைப்படத்திற்கு அச்சு ராஜாமணி இசையமைத்துள்ளார்.

சான்றுகள்
---------

1. ↑
2. ↑
3. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கோலிசோடா 2*
**தொல்லியல் நோக்கில் இலங்கைத் தமிழர் பண்பாடு** என்னும் நூல் யாழ்ப்பாணப் பல்கலைக்கழகப் பேராசிரியரான ப. புஷ்பரட்ணத்தால் எழுதப்பட்டது. இந்நூலின் முதற் பதிப்பு 2000 ஆவது ஆண்டிலும், இரண்டாவது பதிப்பு 2003 ஆம் ஆண்டிலும் வெளியானது. பவானி பதிப்பகம் இதனை வெளியிட்டிருந்தது.

இந்த நூலில் வட இலங்கையில் வன்னிப் பகுதியின் வரலாறு, பண்பாடு ஆகியவை தொடர்பான புதிய கருத்துக்களைப் புதிதாகக் கிடைத்த தொல்லியல் சான்றுகளின் அடிப்படையில் நூலாசிரியர் முன்வைத்துள்ளார். எடுத்தாளப்பட்டுள்ள தொல்லியற் சான்றுகளுட் பல நூலாசிரியரால் வட இலங்கையில் மேற்கொள்ளப்பட்ட கள ஆய்வுகள் மூலம் கிடைத்தவை என்பது குறிப்பிடத்தக்கது.

நூல் வரலாறு
-----------

இந்த நூலில் உள்ள கட்டுரைகள் நூலாசிரியர் வன்னிப்பகுதியில் மேற்கொண்ட கள ஆய்வுகளில் கிடைத்த தொல்லியற் சான்றுகளை அடிப்படையாகக் கொண்டவை. இச்சான்றுகளை அடிப்படையாகக் கொண்டு பல்வேறு கட்டுரைகளை நூலாசிரியர் யாழ்ப்பாணத்திலும், தமிழ்நாட்டிலும் இடம்பெற்ற கருத்தரங்குகளில் சமர்ப்பித்திருந்தார். இவ்வாறான கட்டுரைகளில் அவர் முன்வைத்த பல புதிய கருத்துக்களை வரலாற்று அறிஞர்கள் நிதானமாகவே அணுகியதாகத் தெரிகிறது. அத்துடன், கள ஆய்வுகளில் கிடைத்த பல சான்றுகளை முறையாக ஆராய்வதற்கான வாய்ப்பும் வசதிகளும் யாழ்ப்பாணப் பல்கலைக் கழகத்தில் கிடைக்காத ஒரு நிலையும் நிலவியது.

பின்னர் நூலாசிரியர் தஞ்சாவூர்த் தமிழ்ப் பல்கலைக்கழகத்தில் ஆய்வு மாணவனாக இருந்தபோது கிடைத்த வாய்ப்புக்களையும், வரலாற்றியல், தொல்லியல், நாணயவியல், கல்வெட்டியல் போன்ற துறைசார் அறிஞர்களுடன் ஏற்பட்ட தொடர்புகளையும் பயன்படுத்திக்கொண்டு இந்த நூல் எழுதப்பட்டது. முன்னர் எழுதிய கட்டுரைகள் புதிய சான்றுகளுடன் மேலும் விரிவாக்கப்பட்டு இந்நூலில் பயன்படுத்தப்பட்டுள்ளன.

உள்ளடக்கம்
----------

இந்நூலில், எல்லாமாக எட்டுக் கட்டுரைகள் உள்ளன. இக்கட்டுரைகள் சங்க காலம் முதல், யாழ்ப்பாண அரசர் காலம் வரையிலான காலப்பகுதிகள் தொடர்பானவை. இக்கட்டுரைகள் பின்வருமாறு:

1. இலங்கைக்கும் தமிழகத்துக்கும் இடையிலான சங்ககால அரசியலுறவு ஒரு மீள்பார்வை
2. இலங்கையில் சங்ககால வேள் ஆட்சி - கல்வெட்டுக்களை அடிப்படையாகக் கொண்ட ஆய்வு
3. பண்டைய இலங்கையில் பரதவ சமூகம் சில தொல்லியல் சான்றுகள்
4. சங்ககால நாணயங்களும் இலங்கைத் தமிழ் மன்னர்களும்
5. இலங்கைத் தமிழரும் லட்சுமி உருவம் பொறித்த நாணயங்களும்
6. பத்தாம் நூற்றாண்டில் கதிரமலையும் சிங்கைநகரும்
7. கந்(தன்), ஆ(ரியச்சக்கரவர்த்தி) பெயரில் யாழ்ப்பாண மன்னர்கள் வெளியிட்ட நாணயங்கள் - புதிய சான்றுகள்
8. யாழ்ப்பாண அரசுக் கால சேது நாணய வகைகள்

குறிப்புகள்
-----------

1. ↑  புஷ்பரட்ணம், ப. *தொல்லியல் நோக்கில் இலங்கைத் தமிழர் பண்பாடு*, பவானி பதிப்பகம், 2003 இல் எ. சுப்பராயுலுவின் வாழ்த்துரை, பக். iii.
2. ↑  புஷ்பரட்ணம், ப. *தொல்லியல் நோக்கில் இலங்கைத் தமிழர் பண்பாடு*, பவானி பதிப்பகம், 2003, பக். xv.
3. ↑  புஷ்பரட்ணம், ப. *தொல்லியல் நோக்கில் இலங்கைத் தமிழர் பண்பாடு*, பவானி பதிப்பகம், 2003, பக். vii.
4. ↑  புஷ்பரட்ணம், ப. *தொல்லியல் நோக்கில் இலங்கைத் தமிழர் பண்பாடு*, பவானி பதிப்பகம், 2003, பக். x.

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
கோரடி அருகே கோலார் ஆறு
**கோலார் ஆறு** (*Kolar River*) என்பது இந்தியாவின் மகாராட்டிராவில் உள்ள நாக்பூர் மாவட்டத்தில் உள்ள ஒரு ஆறாகும். இது சவ்னர் நகரத்திற்கு மேற்பகுதியில் தென்கிழக்கிலிருந்து பாய்ந்து கன்ஹான் ஆறுடன் சந்திக்கிறது. இது கோதாவரி ஆற்றுப் படுகையில் உள்ளது. கோலார் ஆறு சவ்னர் வட்டத்திற்கும் ராம்டெக் வட்டத்திற்கும் இடையே எல்லையாக உள்ளது.

தோற்றமும் ஆற்றோட்டமும்
----------------------

கோலார் ஆறு கடோல் வட்டத்தில் சுமார் 600 மீட்டர் உயரத்தில் வடகிழக்கு மூலையில் (21°28′01″N 78°39′52″E﻿ / ﻿21.46694°N 78.66444°E﻿ / 21.46694; 78.66444 ) உருவாகிறது. தென்கிழக்காக சுமார் பத்து கிலோமீட்டர் தூரம் பில்காபர் மலைத்தொடரைக் கடந்து பாய்கிறது. இதன் பிறகு இதன் வலதுபுறத்தில் உள்ள பிப்லா கிராமத்தைக் கடந்து, நான்கு கிலோமீட்டர் தூரம் கிழக்கே திரும்பி திடங்கி கிராமத்தை நோக்கி கோலார் அணை நீர்த்தேக்கத்தில் நுழைகிறது. கோலார் அணையைக் கடந்த நான்கு கிலோமீட்டர் தூரத்திற்குக் கிழக்கே தொடர்ந்து பாய்ந்து தென்கிழக்கே திரும்பி கெட்டிசுர்லா கிராமத்திற்குச் சற்று முன் செல்கிறது. மற்றொரு ஏழு கிலோமீட்டர் தொலைவில் கோலார் ஆற்றினை சாவோனர் (சாவ்னர்) நகரின் மையத்திற்கு வருகிறது. இது தென்கிழக்கில் படன்சவாங்கி நகரத்தைத் தாண்டி, இதன் முக்கிய துணை ஆறான சந்திரபாகா ஆற்றினை வலப்புறத்திலில் (மேற்கில்) சந்திக்கிறது. தொடர்ந்து தென்கிழக்கே தோலா கிராமத்தில் வலதுபுறம் கன்கான் ஆற்றுடன் சேர்கிறது. இந்த ஆற்றோட்டம் முழுவதும் நாக்பூர் மாவட்டத்தில் பாய்கிறது.

மேற்கோள்கள்
-----------

1. 1 2 3   *Census of India, 1981: Maharashtra - Volume 17*. Director of Census Operations, Maharashtra. 1986. பக். 8. .
2. ↑  Khatry, Rajendra (20 September 1999). "A village lives in terror as water continues to rise". *Indian Express*. .
3. ↑  *Nagpur* (topographic map, 1:250,000), series U502, sheet NF 44-09, United States Army Map Service, June 1959
**தொல்லியல் அருங்காட்சியகம், லோத்தல்** இந்தியாவின் குசராத் மாநிலத்தின் அகமதாபாத் மாவட்டத்தில் உள்ளது. இது, அரப்பா கால நகரமான லோத்தலில் 1952 ஆம் ஆண்டு முதல் 1961 ஆம் ஆண்டுவரை மேற்கொள்ளப்பட்ட அகழ்வாய்வுகளில் கிடைத்த அரும்பொருட்களைக் காட்சிக்கு வைப்பதற்காக 1976 ஆம் ஆண்டில் உருவாக்கப்பட்டது.

லோத்தல் அருங்காட்சியகத்தில் உள்ள முத்திரையின் பிரதி

மூன்று காட்சிக்கூடங்களைக் கொண்ட இந்த அருங்காட்சியகத்தின் முன்பகுதிக் காட்சிக்கூடத்தில், அரப்பா காலத்து லோத்தல் நகரின் அமைப்பை ஊக அடிப்படையில் மீளமைத்து வரையப்பட்ட படத்துடன், இக் களம் பற்றிய விளக்கன்ங்களும், நிலப்படங்களும் காட்சிக்கு வைக்கப்பட்டுள்ளன. இடப் பக்கத்துக் காட்சிக்கூடத்தில், அகழ்வாய்வுகளின்போது கிடைத்த அணிகலன்களுக்கு உரிய மணிகள், களிமண் அணிகலன்கள், முத்திரைகளின் நேர்ப்படிகள், உயிரின ஓடுகள் யானைத் தந்தம் போன்றவற்றால் செய்யப்பட்ட பொருட்கள், உலோகப் பொருட்கள், மட்பாண்டங்கள் என்பன உள்ளன.

மண்பாண்டங்கள் வலப் பக்கத்துக் காட்சிக்கூடத்தில் வேட்டைக்குரிய பொருட்கள், சடங்கு சார்ந்த பொருட்கள், மனிதர் மற்றும் விலங்கு உருவங்கள், நிறைப்படிகள், நிறந்தீட்டிய மட்பாண்டங்கள், அளவுத்திட்டத்துக்கு அமைய உருவாக்கப்பட்ட லோத்தல் களத்தின் மாதிரியுரு என்பன காட்சிக்கு உள்ளன. அகழ்வாய்வுகளின் போது கிடைத்த 5000 க்கு மேற்பட்ட பொருட்களில் 800 பொருட்கள் வரை காட்சிக்கு வைக்கப்பட்டுள்ளன.

இந்த அருங்காட்சியகத்தில் ஒரு சிறிய உசாத்துணை நூலகமும், வெளியீடுகள் விற்பனைப் பகுதியும் உண்டு.

இவற்றையும் பார்க்கவும்
----------------------

* கலிக்கோ நெசவுப்பொருள் அருங்காட்சியகம் - அகமதாபாத்
* காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்
* பரோடா அருங்காட்சியகம் மற்றும் பட தொகுப்புக்கூடம்
* கீர்த்தி மந்திர், போர்பந்தர்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  "Archaeological Museum, Lothal". 2009-04-10 அன்று மூலம் பரணிடப்பட்டது. 2009-03-28 அன்று பார்க்கப்பட்டது.

வெளி இணைப்புகள்
---------------

* The Discovery of Lothal
**தொல்லியல் அருங்காட்சியகம், ரோப்பார்**, இந்தியாவின் பஞ்சாப் மாநிலத்தில் உள்ள ரோப்பார் என்னும் இடத்தில் அமைந்துள்ள ஒரு அருங்காட்சியகம் ஆகும். இது சண்டிகாரில் இருந்து ரூப்நகருக்குச் செல்லும் சாலையில் சண்டிகாருக்கு வடகிழக்கில் 40 கிலோமீட்டர் தொலைவில், சட்லஜ் ஆற்றங்கரையில் அமைந்துள்ளது. இது 1998 ஆம் ஆண்டில் திறந்து வைக்கப்பட்டது. 

ரோப்பாருக்கு அருகாமையில் உள்ள அரப்பா காலத்துத் தொல்லியல் களத்தில் மேற்கொள்ளப்பட்ட அகழ்வாய்வுகளில் கிடைத்த அரும் பொருட்களை வைப்பதற்காக இந்த அருங்காட்சியகம் நிறுவப்பட்டது. விடுதலை பெற்ற இந்தியாவில் கண்டறியப்பட்ட முதல் அரப்பா காலத் தொல்லியல் களம் இதுவேயாகும். இங்கு இடம்பெற்ற அகழ்வாய்வுகள் அரப்பா காலம் முதல் மத்திய காலம் வரையிலான பண்பாட்டுத் தொடர் கண்டறியப்பட்டது. 

இந்த அருங்காட்சியகத்தில் அரப்பா காலத்து அரும்பொருட்களுடன், நிறந்தீட்டிய சாம்பல் பாண்டப் பண்பாட்டுக் காலம், சகர்கள் காலம், மௌரியர் காலம்,  குசாணர் காலம்,  குப்தர் காலம் ஆகியவற்றைச் சேர்ந்த பொருட்களும் உள்ளன. மாவுக்கல் முத்திரைகள்; செப்பு, வெண்கலம் ஆகிய உலோகங்களில் செய்யப்பட்ட கருவிகள்; சந்திர குப்தரால் வெளியிடப்பட்ட தங்க நாணயங்கள் என்பன இங்குள்ள காட்சிப் பொருட்களுள் அடங்குகின்றன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**தொல்லியல் அருங்காட்சியகம், காங்ரா** இந்தியாவின் இமாச்சலப் பிரதேச மாநிலத்தில் காங்ரா என்னும் இடத்திலுள்ள காங்ரா கோட்டைப் பகுதியில் அமைந்துள்ளது. இது 2002 ஆம் ஆண்டு சனவரி 26 ஆம் தேதி பொதுமக்கள் பார்வைக்குத் திறந்து வைக்கப்பட்டது. இது கோட்டைக்கு வடக்கே பான்கங்கா ஆற்றைப் பார்த்தபடி அமைக்கப்பட்டுள்ளது, வரலாற்றுக் காலத்தைச் சேர்ந்த சிற்பங்கள், கட்டிடக் கூறுகள், நாணயங்கள், ஓவியங்கள் என்பவற்றுடன் வரலாற்றுக்கு முந்திய காலத்தைச் சேர்ந்த கற்கருவிகள் சிலவும் இந்த அருங்காட்சியகத்தில் உள்ளன. இங்குள்ள காட்சிப்பொருட்கள் நான்கு பிரிவுகளாகப் பிரிக்கப்பட்டு அவற்றுக்கான காட்சிக் கூடங்களில் வைக்கப்பட்டுள்ளன.

முதல் பிரிவு, வரலாற்றுக்கு முந்தியகாலப் பிரிவு ஆகும். இங்கே கீழ் பழையகற்காலத்தைச் சேர்ந்த கற்கருவிகள், கைக்கோடரிகள் போன்றவை உள்ளன. இங்கே பல்வேறு பண்பாட்டுக் கட்டங்களில் மனிதனின் வளர்ச்சியை விளக்கும் படங்களும் உள்ளன. இப் பிரிவில் உள்ள விளக்கப் படங்களில் பொதுவாக காங்ராப் பகுதியினதும், சிறப்பாக காங்ரா கோட்டையினதும் வரலாறுகள் சுருக்கமாக விளக்கப்பட்டுள்ளன. 

இரண்டாம் பிரிவில் சிற்பங்கள் இடம் பெற்றுள்ளன. இவற்றுள் இந்துக் கடவுள்களான சிவன், திருமால், உமாமகேசுவரன், கணேசர், அனுமான் ஆகியோருடைய சிற்பங்களும், சமண மதத்தைச் சேர்ந்த காங்ரா மலைக் கோட்டையில்தீர்த்தங்கரர்களுடைய சிற்பங்களும் அடங்குகின்றன. சமணச் சிற்பங்களுள் முதலாம் தீர்த்தங்கரரான ஆதிநாதருடைய சிற்பம் குறிப்பிடத்தக்கது ஆகும். இவற்றுடன் பெரும்பாலும் இந்துக் கோயில்களுக்குரிய கட்டிடக்கலைக் கூறுகளும் இப்பிரிவில் உள்ளன. இவற்றுள் தூண்களின் அடிப்பகுதி, போதிகைகள், வாயில்களின் மேற்பகுதிக் கூறுகள் போன்றவை அடங்குகின்றன. பெரும்பலான இக் கூறுகள் 1905 ஆம் ஆண்டில் இப் பகுதியில் இடம்பெற்ற புவியதிர்வின் போது அழிந்துபோன கோயில்களுக்கு உரியவையாகும். 

மூன்றாம் பிரிவான நாணயவியல் பிரிவில், காங்ரா பகுதியின் பல்வேறு அரசர்களும், அரச மரபினரும் வெளியிட்ட செப்பு மற்றும் வெள்ளி நாணயங்கள் உள்ளன. இவற்றுள் இந்துக்களான சாகி, கட்டோச் மன்னர்களும், இசுலாமியர்களும் வெளியிட்ட நாணயங்களும், பிரித்தானியர் வெளியிட்ட நாணயங்களும் அடங்குகின்றன.

நான்காம் பிரிவு ஓவியங்களுக்கானது. இங்கே காங்ரா பாணியில் அமைந்த ஓவியங்கள் வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  "Archaeological Museum, Kangra". 2017-09-28 அன்று மூலம் பரணிடப்பட்டது. 2009-03-27 அன்று பார்க்கப்பட்டது.
இயற்பியல், வேதியியல் ஆகிய துறைகளில், **அலை–துகள் இருமை** அல்லது **அலைகளின் இருமை நிலை** (*wave–particle duality*) என்றால் எல்லாப் பொருட்களும் (அதாவது அந்த பொருட்களில் உள்ள எல்லா எதிர்மின்னிகளும்) அலை போன்ற தன்மையும் , துகள் போன்ற தன்மையும் கொண்டிருப்பன என்ற கருத்துரு ஆகும். குவாண்டம் பொறிமுறையின் மையக் கருத்துருவான இது, *அலை*, *துகள்* என்னும் கருத்துருக்களால் முழுமையாக விளக்கப்பட முடியாத பொருள்களின் நடத்தைகளை விளக்க முயல்கிறது. குவாண்டம் பொறிமுறையின் பல்வேறு விளக்கங்கள் இந்த முரண்பாட்டுத் தோற்றத் தன்மையை தெளிவாக்க முயல்கின்றன.

இருமைத் தன்மை என்னும் எண்ணக்கரு, ஒளி, பொருள் என்பன தொடர்பாக 1600 களில், கிறிஸ்டியன் ஹூய்கென், ஐசாக் நியூட்டன் ஆகியோரால் ஒன்றுக்கொன்று எதிரான இரு கொள்கைகள் முன்வைக்கப் பட்டபோது இடம்பெற்ற விவாதங்களின் அடிப்படையில் உருவானது. அல்பர்ட் ஐன்ஸ்டீன், லூயி டீ பிராக்லி ஆகியோரின் ஆராய்ச்சிகளின் விளைவாக தற்கால அறிவியல் கொள்கைகள் எல்லாப் பொருட்களும், அலை, துகள் இயல்புகள் இரண்டையும் கொண்டுள்ளன என ஏற்றுக்கொள்கின்றன. இத் தோற்றப்பாடுகள் அடிப்படைத் துகள்களுக்கு மட்டுமன்றி, அணுக்கள், மூலக்கூறுகள் போன்ற கூட்டுத் துகள்களுக்கும் பொருந்துவதாக அறியப்பட்டுள்ளது.

டே பிராலியின் அலைநீளம்
----------------------

முதன்மைக் கட்டுரை: டி புறாக்ளி அலை
லூயி டே பிராலி 1924 ஆம் ஆண்டில் அலை-துகள்களின் இருமைப் பண்பைப் பற்றிய தனது கருத்தினை முதன்முதலாக பிரெஞ்சு அகாதெமியில் டி பிராலி கருதுகோள் மூலம் கோடிட்டுக் காட்டினார். ஒளி மட்டுமல்லாமல், *அனைத்து* பருப்பொருள்களும், அலை-போன்ற தன்மை கொண்டுள்ளன, ஒரு குறிபிட்ட "m" திணிவு கொண்ட துகள், ஒரு குறிப்பிட்ட திசை வேகம் "v" இல் சென்றால், "λ" என்ற அலைநீளம் கொண்ட ஓர் அலை போன்று நடந்துகொள்ளும் என்று கூறினார்.

{\displaystyle \lambda ={\frac {h}{p}}}
இங்கு **p** – உந்தம், **h** - பிளாங்க்கு மாறிலி.

பொருள்களின் அலைகள் (matter waves) டி புறாக்ளி அலைகள் என்றும் இதன் அலைநீளம் டி புறாக்ளி அலைநீளம் என்றும் அழைக்கப்படுகிறது. இதுவே பொருள்களின் அலைக் கோட்பாடிற்கு முதல் படியாக அமைந்தது.

டே பிராலியின் கோட்பாட்டிற்காக அவருக்கு 1929 ஆம் ஆண்டில் இயற்பியலுக்கான நோபல் பரிசு வழங்கப்பட்டது.

மேற்கோள்கள்
-----------

1. ↑  Donald H Menzel, "*Fundamental formulas of Physics*", volume 1, page 153; Gives the de Broglie wavelengths for composite particles such as protons and neutrons.
2. ↑  Brian Greene, The Elegant Universe, page 104 "all matter has a wave-like character"
3. ↑  G. Venkataraman. *Quantum Revolution I THE BREAKTHROUGH, Page No: 33, Universities Press, 1997*.
**கெர்வான்** *(Kerwan)* என்பது சியரீசு குறுங்கோளின் மேற்பரப்பில் காணப்படும் மிகப்பெரிய ஒரு கிண்ணக்குழியாகும். 2015 ஆம் ஆண்டு பிப்ரவரி மாதத்தில் சியரீசை நெருங்கிய டோன் விண்கலனின் படங்களில் இருந்து கண்டறியப்பட்டுள்ளது. ஆழம் அதிகமில்லாமலும் மத்தியில் உச்சி எதுவுமின்றியும் இக் கிண்ணக்குழி காணப்படுவதாக தெளிவாகத் தெரிவிக்கப்பட்டுள்ளது. மத்தியில் இருந்த உச்சி 15 கிலோமீட்டர் அகலமுள்ள கெரவானின் கிண்ணக்குழியாக அழிக்கப்பட்டிருக்கலாம் எனவும் கருதப்படுகிறது. இம்மையப் பகுதியே மிகப்பழமையானதாகவும் மற்றப்பகுதிகள் புதியதாக உருவாகி அதனில் மேற்பொருந்தியிருக்கலாம் என்று நம்பப்படுகிறது.

முளைக்கும் மக்காச்சோளத்தின் புனித ஆவியாகக் கருதப்படும் ஓப்பியின் பெயரான கெரவான் இக்கிண்ணக்குழிக்கு பெயராக வைக்கப்பட்டுள்ளது. உலகளாவிய வானியல் ஒன்றியம் ( IAU) சியரீசு குறுங்கோளின் இக்கிண்ணக்குழியின் பெயரை யூலை 3 2015 இல் அங்கீகரித்துள்ளது.

மேற்கோள்கள்
-----------

1. 1 2  "Planetary Names: Crater, craters: Kerwan on Ceres". *planetarynames.wr.usgs.go*. IAU. 17 July 2015 அன்று பார்க்கப்பட்டது.

இவற்றையும் காண்க
----------------

* சியரீசின் மீதுள்ள புவியியல் தோற்றங்களின் பட்டியல்

முளைக்கும் மக்காச்சோளத்தின் புனித ஆவியாகக் கருதப்படும் ஓப்பியின் பெயரான கெரவான் இக்கிண்ணக்குழிக்கு பெயராக வைக்கப்பட்டுள்ளது. உலகளாவிய வானியல் ஒன்றியம் ( IAU) சியரீசு குறுங்கோளின் இக்கிண்ணக்குழியின் பெயரை அங்கீகரித்துள்ளது.
**தொல்லியல் அருங்காட்சியகம், தம்லுக்**, இந்தியாவின் மேற்கு வங்க மாநிலத்தின் கிழக்கு மெதீனாப்பூர் மாவட்டத்தில் உள்ள **தம்லுக்** என்னும் இடத்தில் அமைந்துள்ளது. தம்லுக், சாலைவழியாக கொல்கத்தாவில் இருந்து 100 கிலோமீட்டர் தொலைவில் உள்ளது. ரூப்னார்யான் ஆற்றின் வலதுபக்கக் கரையில் அமைந்துள்ள தம்லுக், பண்டைய பாளி, சமசுக்கிருத இலக்கியங்களில், தம்ராலிபி, தம்ராலிப்தா, டமாலிப்தா, வேலகுலா போன்ற பல பெயர்களில் குறிப்பிடப்பட்டுள்ளது. அக்காலத்தில் இந்தியாவிலிருந்து தொலைதூர இடங்களுக்குக் கடல்வழியாகச் செல்வோர் பயன்படுத்தும் ஒரு துறைமுகமாக இது இருந்துள்ளது. பண்டைக்காலப் புவியியலாளர்களான பிளினியும், தொலமியும் கூட இவ்விடத்தைப்பற்றித் தமது நூல்களில் குறிப்பிட்டுள்ளனர். 

1954-55 ஆம் ஆண்டுகளில் இந்தியத் தொல்லியல் ஆய்வகம் மேற்கொண்ட அகழ்வாய்வுகள் புதியகற்காலத்தில் இருந்து அண்மைக்காலம் வரை இப்பகுதியில் மக்கள் வாழ்ந்ததற்கான சான்றுகளை வெளிப்படுத்தியது. உள்ளூர் மக்களின் முயற்சியினால், தம்லுக்கினதும் அண்டிய பகுதிகளினதும் பண்பாட்டு மரபுகளைப் பேணிப் பாதுகாப்பதற்காக 1975 ஆம் ஆண்டில் தம்லுக் அருங்காட்சியகமும், ஆய்வு மையமும் நிறுவப்பட்டன. 

தற்போது இந்த அருங்காட்சியகத்தில் உள்ள காட்சிக்கூடங்களில், வரலாற்றுக்கு முந்தியகாலத்தைச் சேர்ந்த அரும்பொருட்களும், எலும்பினால் செய்யப்பட்ட கருவிகள், அம்பு முனைகள், கத்தி, தூண்டில்கள், என்பனவும் காட்சிக்கு வைக்கப்பட்டுள்ளன. இவற்றுடன், மௌரியப் பேரரசு, சுங்கர்,  குசாணர், குப்தப் பேரரசு, பாலர் காலத்திய மற்றும் பிற்காலத்து முசுலிம் ஆட்சியாளர் காலம் ஆகியவற்றைச் சேர்ந்த பொருட்களும் இந்த அருங்காட்சியகத்தில் உள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2011-10-24 at the வந்தவழி இயந்திரம்
கெல்லி ஜே. டோரன் (நவம்பர் 22, 1957 பிறந்தார்) மின்னசோட்டா தொழிலதிபர் ஆவார். அவர் மினசோட்டா ஜனநாயக-விவசாயி-தொழிற் கட்சி உறுப்பினராக ஆளுநராக நியமிக்கப்பட்டார், ஆனால் 2006 மார்ச் மாதம் தனது முயற்சியை முடித்தார், பிரச்சாரம் அவரது குடும்பத்திற்கு மிகவும் கடினம் என்று கூறிவிட்டார்.

சுயசரிதை
--------

டொரன், மினசோட்டாவில் உள்ள துளுத்தில் பிறந்தார், நான்கு குழந்தைகளில் இளையவர் ஆவார். மினசோட்டா பல்கலைக்கழகத்தின் பட்டதாரி, 1982 ஆம் ஆண்டில் மினசோட்டா பல்கலைக்கழகத்தில் கார்ல்சன் ஸ்கூல் ஆஃப் மேனேஜ்மென்டில் இருந்து ஒரு எம்பிஏப் பட்டம் பெற்றார். டோரன் வங்கியின் ஒன்பது ஆண்டுகளுக்கு வணிக வங்கியாளராக இருந்தார். 2006 தேர்தலில் தனது வேட்பு மனுவை அறிவிப்பதற்கு முன்னதாக, டாரன் எடினாவின் ராபர்ட் மூர் கம்பெனி தலைவர், கட்டுமான மற்றும் மேம்பாட்டு நிறுவனமாக இருந்தார். இந்த நிறுவனம் இரட்டை நகரங்களுள் 3,000,000 சதுர அடி (300,000 சதுர மீட்டர்) சில்லறை விற்பனை நிலையத்தை உருவாக்கியுள்ளது.

டோரான் மினசோட்டாவின் ஆளுநருக்கு 2006 ஆம் ஆண்டில் தோல்வி கண்டார், இது ஒரு சார்பு வணிக மையமாக செயல்பட்டது. ஆரம்பத்தில் அவர் அமெரிக்கா செனட்டிற்காக இயங்குவதாக அறிவித்தார், ஆனால் பின்னர் அவர் கவர்னர் அலுவலகத்தில் தனது காட்சிகளை அமைத்தார். குடியரசுக் கட்சிக்காரர்களுக்கு நன்கொடை அளித்த அவரது வரலாறு இனம், மற்றும் தனது சொந்த பிரச்சாரத்திற்கு $ 1.85 மில்லியனை நன்கொடையாக வழங்கிய போதிலும், மார்ச் 2006 இல் டோரன் கைவிடப்பட்டது.

டோரன் டெவலன், டோரன் கட்டடம், மற்றும் டோரன் மேனேஜ்மென்ட் ஆகியவை மூன்று டாங்க்களை கொண்ட டோரன் நிறுவனங்களைத் தேர்ந்தெடுத்ததில் இருந்து டோரன் நிறுவப்பட்டது. புறநகர் வணிக மையங்களுக்கு மேலதிகமாக, அவரது நிறுவனம் உயர்ந்த மாணவர் வீட்டை உருவாக்கியுள்ளது, சந்தையில் வேறு எவரையும் விட வாடகை விகிதங்கள் 10 சதவிகிதம் அதிகமாக உள்ளன. சிட்னி ஹால் மற்றும் மினசோட்டா டின்கைடோம் வளாகம் மற்றும் 412 லோஃப்ட்ஸ், தி எட்ஜ் ஆன் ஓக், தி கோல் மற்றும் மிக சமீபத்தில், தி பிரிட்ஜஸ் ஆகியவற்றின் புதுப்பித்தல் உட்பட, மினசோட்டா பல்கலைக்கழக வளாக பகுதியின் பல பண்புகளை டோரன் உருவாக்கினார். அதன் திட்டங்களுக்கு யூனியன் அல்லாத தொழிலாளர் பணியிடங்களை துணைநிறுத்துவதற்காக 2012 ஆம் ஆண்டில் நிறுவனம் உள்ளூர் தீவின் கீழ் வந்தது. டோரனின் அலுவலகங்களிலும், மினியாபோலிஸ் சிட்டி ஹாலுக்கு வெளியிலும் 2012 நவம்பர் மாதம் தொடங்கி நிறுவனத்தின் தொழிலாளர் நடைமுறைகளை எதிர்த்து பிக்சர்ஸ் குளிர்காலம் முழுவதும் தொடர்ந்தது.

டோரனுக்கு ஆறு குழந்தைகள் இருக்கிறார்கள்: முன்னாள் மனைவி மரியா, கிராமர் "தி பாஸ்" டோரன் மற்றும் ஈவன் ஆகியோருடன் முன்னாள் மனைவி ஜியானெட், அலி, அவரது மகள், முன்னாள் மனைவி மரியா, மாக் மற்றும் எலே ஆகியோருடன் அவரது சகோதரி படிப்பினைகள், அவரது மனைவியின் குழந்தைகள், கான்னி.

குறிப்புகள்
-----------

1. ↑  "Meet the candidates: Kelly Doran". MPR News. February 28, 2006.
2. ↑  Bakst, Brian (March 24, 2006). "Democrat Doran pulls out of governor's race". *MPR News*. Associated Press. Archived from the original on அக்டோபர் 21, 2012. .
3. ↑  Black, Sam (November 29, 2012). "Carpenters picket Doran over non-union labor". *Minneapolis/St. Paul Business Journal*. .

வெளி இணைப்புகள்
---------------

* Doran Companies Website
* MPR: Campaign 2006 Kelly Doran
**மேம்பாலம்** என்பது. ஒரு சாலையையோ, தொடர்வண்டிப் பாதையையோ அதன் மேலாகக் குறுக்காகக் கடந்து செல்லும் இன்னொரு சாலை அல்லது தொடர்வண்டிப் பாதையைக் கொண்ட பாலம் போன்ற ஒரு அமைப்பைக் குறிக்கும். முக்கியமான பெரிய சாலைகள் அல்லது நெடுஞ்சாலைகள் செல்வதற்காகவே மேம்பாலங்களை அமைப்பது வழக்கம். இது, முக்கியமான சாலைகளில் செல்லும் வண்டிகள் குறுக்கே செல்லும் சாலைகளில் செல்லும் வண்டிகளுக்கு வழி விடுவதற்காக நிறுத்திச் செல்லவேண்டிய தேவையை இல்லாமல் ஆக்குகிறது. வண்டிப் போக்குவரத்துக்கான சாலைகளைத் தவிர நடையர்கள் (நடை பயணிகள்) சாலைகளைக் கடந்து செல்வதற்குச் சாலைகளுக்கு மேலாக அமைக்கப்படும் பாலங்களையும் மேம்பாலங்கள் என்று குறிப்பிடுவதுண்டு. எல்லா வேளைகளிலும் இவ்வாறான கடவைகள் மேம்பாலங்களாகவே அமைவதில்லை. சில சமயங்களில் ஒரு சாலை நிலமட்டத்திலும் மற்றச்சாலை நில மட்டத்துக்குக் கீழாக அதனைக் கடப்பதும் உண்டு. 

  

சாலைகள் ஒன்றையொன்று வெட்டிச் செல்லும் இடங்களில் மட்டுமே மேம்பாலங்கள் அமையும் என்பதில்லை. இரண்டு சாலைகள் ஒரே சாலையாக இணையும் இடங்களிலும், இரண்டு சாலைகள் ஒன்றையொன்று வெட்டிச் செல்லும்போது ஒரு சாலையிலிருந்து மற்றச் சாலைக்கு இணைப்புத் தேவைப்படும்போதும் மேம்பாலங்கள் அமைக்கப்படுவது உண்டு. 

| * பா
* உ
* தொ
உள்கட்டமைப்பு |
| --- |
| 
* பாலம்
* அணை
* வடிகால்
* நடைப்பாலம்
* இடைமாற்றுச்சந்தி
* Levee
* மேம்பாலம்
* சாலை
* கால்வாய்
* Skyway
* வெள்ள வடிகால்
* சுரங்கப்பாதை

 |
| 
* *மேலும் பார்க்க:* கட்டிடக்கலை
* ஆம்பிதியேட்டர்
* குடிசார் பொறியியல்
* கட்டுமானம்
* விளையாட்டு மைதானம்

 |
**ரேடார்** (*Radar*) அல்லது **தொலைக்கண்டுணர்வி** அல்லது **கதிரலைக் கும்பா** என்பது மின்காந்த அலைகளைப் பயன்படுத்தி விமானங்கள், கப்பல்கள், மோட்டார் வாகனங்கள், வளிமண்டல உருவாக்கங்கள் போன்றவற்றின் தரிப்பிடம், திசை, வேகம் போன்றவற்றைக் கணிக்கும் கருவித் தொகுதியாகும். ரேடார் என்பது *R*adio *D*etection *a*nd *R*anging அல்லது **RA**dio **D**irection **A**nd **R**anging. என்பதன் சுருக்கம் ஆகும்.

ரேடாரானது வானொலி அலைகள் அல்லது நுண் அலைகளை அனுப்பி இலக்கில் அவை பட்டுத் தெறித்து வருவதைப் பெற்றுக் கணிப்புக்களை மேற்கொள்கின்றன. தெறித்துவரும் சமிக்ஞைகள் வலிமை குறைந்தனவாக இருந்தாலும் அவை பெருப்பிக்கப்படுகின்றன. இதன்மூலம் மிகத் தொலைவில் உள்ள இலக்குகளையும் இனங்காண முடிகிறது.

போர் விமானங்கள், கப்பல்கள் போன்றவற்றின் நடமாட்டத்தை அறியும் இராணுவத் தேவைகளுக்கும் வாகனங்களின் வேகங்களைக் கணித்தல், கடல் அலைகளை அவதானித்தல் போன்ற தேவைகளுக்கும் ரேடார்கள் பயன்படுகின்றன

வரலாறு
------

ரேடாரின் உருவாக்கத்துக்குப் பல கண்டுபிடிப்பாளர்களும் அறிவியலாளர்களும் பங்களித்துள்ளனர். 1904 இல் கிறிஸ்ரியன் அல்ஸ்மேயர் என்பவர் பனிப்புகாரில் கப்பலொன்று நிற்பதை வானொலி அலைகள் மூலம் கண்டறியலாம் என்பதைச் செய்துகாட்டினார். ஆயினும் அது எவ்வளவு தூரத்தில் நிற்கிறதென்பது உணரப்படவில்லை. 1917 இல் நிக்கொலா ரெஸ்லா முதல் ரேடார் தொகுதிக்கான அலைநீளம், வலு அளவு போன்றவை தொடர்பிலான கருதுகோளை வெளியிட்டார். இரண்டாம் உலகப் போரின் முன்னர் அமெரிக்கர்கள், செருமானியர்கள், பிரித்தானியர் ஆகியோர் மேற்கொண்ட ஆய்வுகள் முதல் உண்மையான ரேடார் உருவாகக் காரணமானது. 1930 களில் பிரித்தானியா, அங்கேரி, பிரான்சு நாட்டவர்கள் ரேடார்களை உருவாக்கியிருந்தனர்.

அடிப்படையில் இராணுவத் தேவைகளுக்காகவே ரேடார் உருவாகியிருந்தாலும் போரின் பின்னரான காலங்களில் மேலும் முன்னேற்றங்கள் ஏற்பட்டதோடு ஏனைய துறைகளிலும் பயன்படலானது.

குறியீடுகள்
-----------

மின்காந்த அலைகளின் அதிர்வெண்ணின் பரவலை குறிக்கும் ஆங்கில எழுத்து குறியீடுகள்:

| பட்டை எழுத்து (Band letter) | அதிர்வெண் பரவல் |
| --- | --- |
| HF | 3-30 MHz |
| VHF | 30-300 MHz |
| UHF | 300-1000 MHz |
| L | 1–2 GHz |
| S | 2–4 GHz |
| C | 4–8 GHz |
| X | 8–12 GHz |
| Ku | 12–18 GHz |
| K | 18–27 GHz |
| Ka | 27–40 GHz |
| V | 40–75 GHz |
| W | 75–110 GHz |
| mm | 110–300 GHz |
|  |

மேற்கோள்கள்
-----------

1. ↑  Translation Bureau (2013). "Radar definition". Public Works and Government Services Canada. ஜனவரி 4, 2014 அன்று மூலம் பரணிடப்பட்டது. November 8, 2013 அன்று பார்க்கப்பட்டது.
2. ↑  McGraw-Hill dictionary of scientific and technical terms / Daniel N. Lapedes, editor in chief. Lapedes, Daniel N. New York ; Montreal : McGraw-Hill, 1976. [xv], 1634, A26 p.
3. ↑  "ABBREVIATIONS and ACRONYMS". *Navy dot MIL*. United States Navy. 10 ஜனவரி 2017 அன்று மூலம் பரணிடப்பட்டது. 9 January 2017 அன்று பார்க்கப்பட்டது.
4. ↑  "Small and Short-Range Radar Systems". *CRC Net Base*. 9 January 2017 அன்று பார்க்கப்பட்டது.
[*தொடர்பிழந்த இணைப்பு*]
5. ↑  David K. Barton & Sergey A. Leonov, *Radar Technology Encyclopedia*, Artech House, Boston, London, 1998
**இண்டர்சிசியம்** (**interstitium**) மார்ச் மாதம், 2018-ஆம் ஆண்டில் புதிதாக அறியப்பட்ட மனித உறுப்பாகும்.[1][2][3] இண்டர்சிசியம், மனிதத் தோல் மற்றும் உள்ளுறுப்புகளான தசைகள் மற்றும் சுற்றோட்டத் தொகுதி உள்ளிட்ட பகுதிகளுக்கு இடையே உள்ளப் பகுதிகளில் திரவம் நிறைந்த பொருளாக, செல் சுவர் போன்று காணப்படும் பகுதியாகும். இப்புதிய உறுப்பானது தனி உறுப்பாக தனியாக இயங்காது, தனக்கு அடுத்துள்ள உறுப்புகளுடன் இணைந்து இயங்குகிறது.[4][5] இத்திரவப் பொருளை இண்டர்சிசியல் திரவம் என்பர். இத்திரவத்தில் நீர் மற்றும் சில கரைசல்களுடன் கூடியது. இத்திரவம் இறுதியில் நிணநீரில் கலக்கிறது.[5] மனித உடலில் இண்டர்சிசியல் அமைப்பு, இணைப்பு திசுக்கள் மற்றும் ஆதரவு திசுக்களால் ஆனது.

திரவம் நிறைந்த இண்டர்சிசியல் அமைப்புகள், உடல் முழுவதும் உள்ள இணைப்பு திசுக்கள், தோலின் கீழ்புறம், ஜீரண மண்டலச் சுவர்கள், நுரையீரல், தசைகள் மற்றும் சிறுநீர்த்தொகுதிகளில் இருப்பதை முதலில் கண்டறிந்தனர்.

வேலைகள்
-------

இண்டர்சிசியல் திரவமானது ஒரு நீர்த்தேக்கம் போன்று செயல்படுகிறது. ஊட்டச்சத்துக்களை, நிணநீர் மண்டலம் மற்றும் இரத்த ஓட்ட மண்டலத்தில் கடத்தும் அமைப்பாக செயல்படுவதுடன், ஊட்டச்சத்துகளை, செல்கள், இரத்த ஓட்ட மண்டலங்கள் போன்ற உறுப்புகளுக்கு விநியோகம் செய்கிறது.[5]

மேற்கோள்கள்
-----------

1. ↑  Meet Your Interstitium, A Newfound 'Organ'
2. ↑  Scientists Have Discovered a New Organ in the Human Body. What is the Interstitium?
3. ↑
4. ↑  Bert JL; Pearce RH (1984). *The interstitium and microvascular exchange. In: Handbook of Physiology. The Cardiovascular System. Microcirculation* (sect. 2; pt. 1; chapt. 12; vol. IV ). Bethesda, MD: American Physiological Society. பக். 521–547. பன்னாட்டுத் தரப்புத்தக எண்:0683072021.
5. 1 2 3  Wiig, H; Swartz, M. A (2012). "Interstitial fluid and lymph formation and transport: Physiological regulation and roles in inflammation and cancer". *Physiological Reviews* **92** (3): 1005–60. doi:10.1152/physrev.00037.2011. பப்மெட்:22811424. .
**இண்டிகா** மெகஸ்தெனஸ் இந்தியாவை பற்றி எழுதிய நூலாகும். அலெக்சாண்டருக்குப் பிறகு பாரசீக, பாபிலோனிய நாடுகளை ஆண்ட செலூகஸ் நிகேடரின் தூதராக மௌரியப் பேரரசரான சந்திரகுப்தரின் அரசவைக்கு அனுப்பப்பட்டவர் மெகஸ்தெனஸ். எட்டு பகுதிகளைக் கொண்ட இந்நூல் முழுமையாக கிடைக்கப் பெறவில்லை. 1846 - ல் பேரறிஞர் இசுவான் பெகுக் என்ற செருமானியர் சிதறிகிடந்த மெகஸ்தனிசின் குறிப்புகளைத் தொகுத்து ஒழுங்குப்படுத்தினார். ஜே.டபிள்யூ. மாக்ரின்டல் இதை கிரேக்க மொழியிலிருந்து ஆங்கிலத்தில் மொழிபெயர்த்தார்.

அலெக்சாண்டர் கங்கை பகுதிக்கு படையெடுத்துச் செல்லாததற்குக் காரணம் அங்கே புகழ்பெற்ற நான்காயிரம் யானைகளையுடைய படை இருந்ததாக கேள்விப்பட்டதே ஆகும் என்கிறார் இவர். நம்ப முடியாத பல தகவல்களும் இந்நூலில் உள்ளன. இந்தியாவில் ஒரே கால் உடைய மக்கள், கொம்புள்ள குதிரைகள், சிறகு முளைத்த பாம்புகள், பாதங்களை தொடக்கூடிய அளவு நீண்ட காதுகளையுடைய மக்கள், வாயில்லாதவர், மூக்கிலாதவர், ஏழு வயதில் குழந்தை பெற்ற தாய்மார்கள் ஆகியோர் வாழ்ந்ததாக தெரிவித்துள்ளார். இதன் காரணமாக இவர் வழக்கமாக பொய் பேசுபவர் என்றும், அடுத்தவர்கள் சொல்வதை அப்படியே எளிதில் நம்பிவிடக் கூடியவர் என்ற குற்றச்சாட்டும் உள்ளது.

மேற்கோள்கள்
-----------
**சங்கரன் பந்தல் சங்கரநாதசுவாமி கோயில்** தமிழ்நாட்டில் நாகபட்டினம் மாவட்டம், சங்கரன் பந்தல் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சங்கரநாத சுவாமி, காமாட்சியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிருவகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது. புரட்டாசி மாதம் விசயதசமி தேரோட்டம் நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது. காமிகாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ரியோ செகோவியா**, **கேப் ஆறு**,  அல்லது **யாரா ஆறு**, என்பது வடக்கு நிகரகுவா மற்றும் தெற்கு ஒண்டுராசின் எல்லையில் அமைந்துள்ள ஒரு ஆறாகும். இது 841 கி. மீ (523 மைல்) நீளம் கொண்ட மத்திய அமெரிக்க குறுநில இணைப்புப் பகுதிக்குள் முழுவதுமாக ஓடும் மிக நீளமான ஆறாகும் 

பான் அமெரிக்கன் நெடுஞ்சாலை நிகரகுவாவைக் கடக்கும் இடத்திற்கு அருகிலுள்ள சோமோட்டோ கனியன் தேசிய நினைவுச்சின்னத்தில் இந்த நதி உருவாகிறது, மேலும் 841 கி. மீ (523 மைல்) தொலைவிற்குத் தாழ்வான மலைப்பாங்கான நிலப்பரப்பில் பாய்கிறது. கரீபியன் கடலுக்குள் கபோ கிராசியாஸ் அ டியோஸ் என்ற இடத்தில் உட்புகுகிறது. இடைப்பகுதி மற்றும் தாழ் பகுதிகள் ஹோண்டுராஸ்-நிகரகுவா எல்லையை உருவாக்குகின்றன.

செப்டம்பர் 7, 2007 அன்று, வகை 5 ஃவீலிக்ஸ் சூறாவளி கரையைக் கடந்து இரண்டு நாட்களுக்குப் பிறகு ரியோ கோகோ சாதாரண நிலையை விட 11 மீட்டர்கள் (36 அடி) அளவு உயர்ந்து இருப்பதாக முக்கிய சர்வதேச செய்தி நிறுவனமான வயர் தெரிவித்தது.

மேற்கோள்கள்
-----------

1. ↑  [htt://chestofbooks.com/travel/reference/World-Gazetteer/Cape-River-Capua.html Cape River-Capua], Chest of Books website, accessed 8 March 2010.
2. ↑  Aragón R. William. "Desentrañando el Gran Cañón" (in Spanish). *La Prensa*. Archived from the original on 2007-08-07.. பார்த்த நாள்: 2007-08-08.
***பொறி*** (*Pori*) 2007ம் ஆண்டில் வெளிவந்த ஒர் தமிழ் திரைப்படமாகும்.இத்திரைப்படத்தினை சுப்ரமணி சிவா இயக்கியள்ளார்.முக்கிய கதாபாத்திரங்களாக ஜீவா,பூஜா,சீமான்,கருணாஸ்,நாகேஷ் ஆகியோர் நடித்துள்ளனர்.

கதை
---

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
நேர்மையான ஆசிரியராக இருந்து ஓய்வு பெறும் நாகேஷின் மகன் ஹரி(ஜீவா), நடைபாதையில் சிறியளவில் புத்தக விற்பனை செய்யும் தொழிலை நடாத்துகின்றவராவார். மகனுக்காக தன்னுடைய ஓய்வூதியப் பணத்தை எல்லாம் செலவு செய்து ஒரு கடை வைத்துத்தருகிறார் ஹரியின் அப்பா. சந்தோஷமாக ஹரி தொழிலைத் தொடங்க நினைக்கும்போதுதான் அந்தக் கடை மலேசியா வணிகரான (சீமான்)வேறொருவருக்குச் சொந்தமானது என்பதும் தன் அப்பா ஏமாற்றப்பட்டதும் ஹரிக்குத் தெரியவருகிறது. சின்ன அளவில் நடந்துவரும் மோசடி இது என்று நினைத்து சம்மந்தப்பட்டவர்களை தண்டிக்க புறப்படும் ஹரிக்கு காத்திருக்கிறது பெரிய அதிர்ச்சி. இதில் சம்மந்தப்பட்டவர்கள் அரசியல் செல்வாக்கு மற்றும் பணபலம் பெற்றவர்கள் என்பது தெரியவருகின்றது. தொடர்ந்து அவர்களை எதிர்க்கிறார். போலி பத்திரங்களைத் தயார் செய்து நடுத்தர குடும்பத்து மக்களை ஏமாற்றும் அந்தக் கும்பலை(விநாயகம் ரியல் எஸ்டேட்) சட்டத்தின் முன்னால் கொண்டுவந்து நிறுத்த நினைக்கிறார்.இதனை எவ்வாறு நடாத்திக் காட்டுகின்றார் என்பதே மீதிக்கதையாகும்.

நடிகர்கள்
---------

| நடிகர் | பாத்திரம் |
| --- | --- |
| ஜீவா | ஹரி |
| பூஜா | பூஜா |
| நாகேஷ் | ஹரியின் அப்பா |
| இயக்குனர் சீமான் | மலேசிய வணிகர் |

பாடல்
-----

* *ஏப்படியெல்லாம்* - சங்கர் மகாதேவன்
* *ஜிகினா நடந்து* - கிரேஸ் கருனாஸ், ஜெசி கீவ்ட்
* *பேருந்தில் நீ எனக்கு* - தீனா, மது பாலகிரிஸ்ணன், மது சீறி
* *பூக்கலெல்லாம்* - ஹரிகரன்
* *வேதளா தேவதையே - மாலதி, சங்கர் மகாதேவன்*
* *எட்டா ஊயரத்தில்* - தீனா, ஜீவா,சுப்பரமணி சீவா

வெளி இணைப்புக்கள்
-----------------
**வாகா** (Wagah) 2016 ஆம் ஆண்டு விக்ரம் பிரபு மற்றும் ரன்யா ராவ் நடிப்பில், ஜி. என். ஆர். குமரவேலன் இயக்கத்தில், டி. இமான் இசையில் வெளியான தமிழ் திரைப்படம்.

கதைச்சுருக்கம்
--------------

வாசு (விக்ரம் பிரபு) கல்லூரிப் படிப்பு முடிந்ததும் தன் தந்தை வைத்துள்ள கடையில் அவருக்குத் துணையாக இருக்க விரும்பாமல் எல்லைப் பாதுகாப்புப் படையில் வேலைக்குச் சேர்கிறான். அவன் ஜம்மு காஷ்மீர் மாநிலத்திலுள்ள இந்தியா-பாகிஸ்தான் எல்லையில் பணிக்குச் செல்கிறான். அங்கு காஷ்மீரைச் சேர்ந்த காணம் (ரன்யா ராவ்) என்ற பெண்ணின் மீது காதல் கொள்கிறான்.

அவளும் வாசுவை விரும்பினாலும் அவனைத் திருமணம் செய்ய மறுக்கிறாள். மறுநாள் இந்திய வீரர்கள் இருவரை பாகிஸ்தான் ராணுவம் கைது செய்வதால், காஷ்மீரில் தங்கியுள்ள பாகிஸ்தானியர்களை தங்கள் நாட்டுக்குத் திரும்பச் சொல்கிறார்கள். அவர்களை பாதுகாப்பாக வெளியேற்றும் பணியில் இருக்கும் வாசு அவ்வாறு வெளியேறும் பாகிஸ்தானியர்களில் தன் காதலி காணம் இருப்பதைக் கண்டு அதிர்ச்சியாகிறான். அவள் செல்லும் பேருந்திற்கு கலவரக்காரர்கள் தீ வைக்கின்றனர்.

அவளைக் காப்பாற்றும் வாசு பாகிஸ்தானிலுள்ள அவளின் வீட்டுக்கு மாற்றுவழியில் அழைத்துச்செல்கிறான். அனுமதியின்றி பாகிஸ்தானுக்கும் நுழையும் அவன் அந்நாட்டு ராணுவத்தால் கைது செய்யப்படுகிறான். பாகிஸ்தான் சிறையிலிருந்து தப்பிக்கும் வாசு தன் காதலி காணம் வீட்டுக்குச் செல்கிறான். அங்கு பாகிஸ்தான் ராணுவ அதிகாரி ரஜாக் அலிகான் (ஷாஜி சௌத்ரி) காணம் குடும்பத்தைச் சேர்ந்த அனைவரையும் கொன்றதை அறிகிறான். ஆனால் ரஜாக்கிடம் சிக்காமல் தப்பிக்கும் காணம் மற்றும் வாசு இருவரும் இந்திய எல்லையை நோக்கிச் செல்கின்றனர். அவர்களைக் கொல்ல ரஜாக் துரத்தி வருகிறான். என்ன நடந்தது என்பது மீதிக்கதை.

நடிகர்கள்
---------

* விக்ரம் பிரபு - வாசு
* ரன்யா ராவ் - காணம்
* ஷாஜி சௌத்ரி - ரஜாக் அலிகான்
* கருணாஸ் - நாகப்பன்
* சத்யன் - பழனி
* இராசேந்திரன் - உடற்கல்வி ஆசிரியர்
* ராஜ் கபூர் - வாசுவின் தந்தை
* துளசி - வசுவின் தாய்
* வித்யுலேகா ராமன் - ஜூஹி
* அஜய் ரத்னம்
* ரங்கராஜ் பாண்டே - ரங்கராஜ் பாண்டே
* 'ஜெயா டிவி' ஜேக்கப் - பெரியப்பா

தயாரிப்பு
---------

படத்தின் முன்னோட்டம் 2016 ஏப்ரல் 13 ன்று வெளியானது.

இசை
---

படத்தின் இசையமைப்பாளர் டி. இமான்.

| வ.எண் | பாடல் | பாடகர்கள் | காலநீளம் | பாடலாசிரியர் |
| --- | --- | --- | --- | --- |
| 1 | சொல்லத்தான் | திவ்யா குமார் | 4:23 | வைரமுத்து |
| 2 | ஏதோ மாயம் | விக்ரம் பிரபு, ஜித்தன் ராஜ் | 4:46 | மோகன் ராஜ் |
| 3 | ஆணியே | செண்பகராஜ் | 4:10 | அருண்ராஜ் காமராஜ் |
| 4 | ஆசைக் காதல் | வந்தனா ஸ்ரீனிவாசன் | 4:53 | வைரமுத்து |
| 5 | லவ் பார் அவர் நேசன் | இசை மட்டும் | 4:11 | மோகன்ராஜ் |

விமர்சனம்
---------

மாலைமலர்: எல்லை பாதுகாப்பு படை வீரர்களின் கதையை சொல்ல வந்தாலும், இந்த படத்தின் மையக்கரு காதல்தான்.

மேற்கோள்கள்
-----------

1. ↑  "வாகா".
2. ↑  "வாகா".
3. ↑  "வாகா".
4. ↑  "முன்னோட்டம் வெளியீடு".
5. ↑  "முன்னோட்டம் வெளியீடு".
6. ↑  "விமர்சனம்".

வெளி இணைப்புகள்
---------------

* வாகா ஐஎம்டிபி இணையதளம்
* வாகா- முகநூல் பக்கம்
* வாகா - டுவிட்டர் பக்கம்
பூப்பறிக்க வருகிறோம் கோட்டுருப் படம்
**பூப்பறிக்க வருகிறோம்** என்பது சிறுமியர் விளையாடும் விளையாட்டுகளில் ஒன்று.

ஆடும் முறை
----------

இரண்டு அணிகள் இருக்கும். அவற்றுக்கிடையே ஒரு கோடு வரையப்பட்டிருக்கும். ஒவ்வொரு அணியிலிருந்தும் ஒருவர் அந்த நடுக்கோட்டுக்கு அருகில் வருவர். அவர்கள் அடுத்தவரைத் தம் பக்கம் இழுப்பர். யார் நடுக்கோட்டைத் தாண்டி இழுக்கப்படுகிறாரோ அவர் இழுக்கப்பட்ட பக்கம் உள்ள அணியில் சேர்ந்துகொள்வார். அந்த அணிக்காக அவரும் இழுக்க வரலாம். 

பூப் பறிக்கச் செல்லும் முறைமை இரு அணிகளுக்கும் மாறிமாறி வழங்கப்படும். எந்த அணியில் ஒருவர்கூட மிஞ்சாமல் இழுக்கப்பட்டுவிடுகிறார்களோ அந்த அணி தோற்ற அணி. 

ஆட்டத்தின் போது உரையாடலாகப் பாடப்படும் பாட்டு
பூப்பறிக்க வருகிறோம்  

யாரை அனுப்புகிறீர்  

அருக்காணியை அனுப்புகிறோம் (இழுக்க வருபவர் பெயர்)  

யாரைப் பறிக்கிறார்  

மல்லிகாவைப் பறிக்கிறார் (இழுக்கப்படுபவர் பெயர்)  

சண்டை வரப் போகுது  

மண்டை உடையப் போகுது

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**மூடாக்கு**
============

  

**மூடாக்கு** (*mulch*) என்பது மண்ணின் மேற்பரப்பின் ஒரு பகுதியில் அடுக்காக அமைக்கப்படும் ஒரு பொருள் ஆகும். இது கீழ்க்கண்டவற்றுள் ஒன்றுக்காகவோ அல்லது அதற்கு அனைத்திற்காகவோ அமைக்கப்படலாம்.

* ஈரப்பதத்தைத் தக்க வைக்க
* மண்ணின் நலம் மற்றும் வளத்தைப் பாதுகாக்க
* களைகளைக் கட்டுப்படுத்த
* அந்தப் பகுதியின் அழகினை அதிகப்படுத்த

மூடாக்கு என்பது வழக்கமாக ஆனால் விதிவிலக்காக அல்லாமல் இயற்கையிலேயே கிடைப்பதாகும்.

மூடாக்கின் வகைகள்
-----------------

மூடாக்கு 4 வகைப்படும்.

* இலை மூடாக்கு
* சருகு மூடாக்கு
* உயிர் மூடாக்கு
* கல் மூடாக்கு

உபயோகம்
-------

மண்ணின் ஈரப்பதத்தை தக்க வைப்பதற்காகவும், மண்ணின் வெப்பத்தினைக் கட்டுப்படுத்துவதற்காகவும்,களைகளைக் குறைப்பதற்காகவும் பல பொருட்கள் மூடாக்குகளாகப் பயன்படுத்தப்படுகின்றன. அவைகள் மண்ணின் மேற்பரப்பிலும், மரங்களைச் சுற்றிலும், பாதைகளிலும், மலர் படுக்கைகளிலும், சரிவுகளில் மண் அரிப்பைத் தடுப்பதற்காகவும், மலர் மற்றும் காய்கறி விளையும் பகுதிகளிலும் உபயோகப்படுத்தப்படுகின்றன.

பொருட்கள்
---------

### அங்கக மூடாக்குகள்

#### இலைகள்

#### புற்கள்

நிலப்படுகை (வாழும் மூடாக்குகள்)
-------------------------------

மேற்கோள்கள்
-----------

1. ↑   *RHS A-Z encyclopedia of garden plants*. United Kingdom: Dorling Kindersley. 2008. பக். 1136. பன்னாட்டுத் தரப்புத்தக எண்:1405332964. .
2. ↑  Alfred J. Turgeon; Lambert Blanchard McCarty; Nick Edward Christians (2009). *Weed control in turf and ornamentals*. Prentice Hall. பக். 126. பன்னாட்டுத் தரப்புத்தக எண்:978-0-13-159122-6. .
3. ↑  Mahesh K. Upadhyaya; Robert E. Blackshaw (2007). *Non-chemical Weed Management: Principles, Concepts and Technology*. CABI. பக். 135–. பன்னாட்டுத் தரப்புத்தக எண்:978-1-84593-291-6. .
**சுவிக்கர் வினைப்பொருள்** (*Zwikker reagent*) எளிய உடனடி சோதனையில் பார்பிட்யுரேட்டுகளை ஊகித்து அடையாளம் காண்பதற்குப் பயன்படுத்தப்படுகிறது. இரண்டு கரைசல்களைக் கலந்து இவ்வினைப்பொருள் தயாரிக்கப்படுகிறது. முதல் வகை கரைசல் 100 மி.லி. வாலை வடிநீரில் 0.5 கிராம் தாமிர சல்பேட்டை கரைத்துத் தயாரிக்கப்படுகிறது. இரண்டாம் வகை கரைசல் 5% பிரிடீனில் (கன அளவு/கன அளவு) குளோரோஃபார்ம் கரைத்துத் தயாரிக்கப்படுகிறது. சோதனையிடப்பட வேண்டிய பொருள் மாதிரியுடன் இவ்விருவகை கரைசல்களின் ஒவ்வொரு துளியை சேர்க்கவேண்டும். பொருளின் வண்ணத்தில் ஏற்படும் மாற்றத்தை கவனமாக உற்று நோக்க வேண்டும்.

பீனோபார்பிட்டால், பெண்டோபார்பிட்டால், செக்கோபார்பிட்டால் ஆகியன மாதிரிப் பொருளில் இருந்தால் அது இளம் ஊதா நிறத்திற்கு மாறும்.

தேநீர் மற்றும் புகையிலையை இவ்வினைப்பொருள் பசுமை கலந்த மஞ்சள் நிறத்திற்கு மாற்றிவிடும் 
கலவைகளைப் பிரிக்கப் பயன்படுத்தப்படும் மெல்லடுக்கு வண்ணப்படிவுப் பிரிகை கறையாக சுவிக்கர் வினைப்பொருள் பயன்படுத்தப்படுகிறது. இருப்பினும், தனித்துவமான குறிப்பிடத்தகமை இல்லாமையாலும், தவறான நேர்மறை முடிவுகளைக் கொடுப்பதற்கு வாய்ப்பிருப்பதாலும் இச்சோதனை முறை மருந்துகளை ஊகித்து சோதிக்கப் பரவலாகப் பயன்படுத்தப்படுவதில்லை .

டச்சு நாட்டைச் சேர்ந்த கார்னெலிசு சுவிக்கர் இச்சோதனையைக் கண்டறிந்த காரணத்தால் இவ்வினைப்பொருள் சுவிக்கர் வினைப்பொருள் என்ற பெயரைப் பெற்றது .

மேற்கோள்கள்
-----------

1. 1 2  O’Neal, C. L.; Crouch, D. J.; Fatah, A. A. (2000). "Validation of twelve chemical spot tests for the detection of drugs of abuse". *Forensic Science International* **109** (3): 189–201. doi:10.1016/S0379-0738(99)00235-2. பப்மெட்:10725655.
2. ↑  "Color Test Reagents/Kits for Preliminary Identification of Drugs of Abuse" (PDF). *Law Enforcement and Corrections Standards and Testing Program*. July 2000. 2011-07-24 அன்று பார்க்கப்பட்டது.
3. ↑  Brandenberger, Hans; Maes, Robert A. A. (1997). *Analytical toxicology: for clinical, forensic, and pharmaceutical chemists*. Walter de Gruyter. பக். 353. பன்னாட்டுத் தரப்புத்தக எண்:978-3-11-010731-9.. பார்த்த நாள்: 2012-02-28.
4. ↑  de Faubert Maunder, M. J.. "An improved field test for barbiturates and hydantoins with a modified cobalt(II) thiocyanate reagent" (in en). *The Analyst* **100** (1197). doi:10.1039/an9750000878. Bibcode: 1975Ana...100..878D. .
**சுவீடனில் இந்தியர்கள்** (*Indians in Sweden*) இந்திய வம்சாவளியைச் சேர்ந்த குடிமக்களையும் சுவீடனில் வசிப்பவர்களையும் குறிக்கிறது.

மக்கள்தொகையியல்
---------------

2001 ஆம் ஆண்டு முதல் 2010 ஆம் ஆண்டு வரையிலான காலகட்டத்தில், மொத்தம் 7,870 இந்திய மாணவர்கள் சுவீடனில் மேற்படிப்புக்காக வந்தனர். சுவீடன் நாட்டு 2016 ஆம் ஆண்டு புள்ளிவிவர நிலவரப்படி, சுவீடனில் மொத்தம் 25,719 இந்தியாவில் பிறந்த புலம்பெயர்ந்தோர் வாழ்ந்தனர்.  இந்திய வம்சாவளியைச் சேர்ந்த இவர்களில் பெரும்பாலானவர்கள் பஞ்சாபியர்கள், வங்காளிகள் மற்றும் தென்னிந்தியர்கள். சில இந்தியர்கள் 1984 ஆம் ஆண்டுக்குப் பிறகு அரசியல் தஞ்சம் கோரி வந்தவர்களாவர். 1970 ஆம் ஆண்டுகளில் உகாண்டாவிலிருந்து சில இந்தியர்கள் சுவீடனுக்கு வந்துள்ளனர். 

சுவீடனின் பன்னாட்டு தத்தெடுப்புகளுக்கு உரிய மிகவும் பொதுவான நாடுகளில் இந்தியாவும் உள்ளது. 2016 ஆம் ஆண்டு நிலவரப்படி, இந்தியாவில் பிறந்த 0-21 வயதிலுள்ள 1,017 குழந்தைகள் சுவீடனில் தத்தெடுக்கப்பட்டுள்ளனர். 

தொழிலாளர் பொருளாதார நிறுவனத்தின் 2014 ஆம் ஆண்டு நிலவரத்தின்படி, சுவீடனில் வசிக்கும் இந்தியாவில் பிறந்த புலம்பெயர்ந்தோர் தொழிலாளர் பங்கேற்பு விகிதம் தோராயமாக 54% ஆக இருந்தது. அவர்களின் வேலைவாய்ப்பு மக்கள் தொகை விகிதம் சுமார் 49% ஆகவும் வேலையின்மை விகிதம் சுமார் 6% ஆகவும் அப்போது இருந்தது. 

புள்ளிவிவரப்படி, சுவீடனில் உள்ள இந்திய வம்சாவளியைச் சேர்ந்த மக்களில் சுமார் 50% பேர் இசுடாக்கோம் மாகாணத்தில் வாழ்கின்றனர், அவர்களில் பெரும்பாலோர் தகவல் தொழில்நுட்பப் பொறியாளர்களாகப் பணிபுரிகின்றனர்.  இசுகேன் மாகாணத்தில், 2020 ஆம் ஆண்டில் டென்மார்க்கு நாட்டு இனக் குழுவினரான தேன்சு இனத்துடன் சேர்ந்து குடியேறியவர்களின் மிகப்பெரிய குழுக்களில் இந்தியர்களும் அடங்குவர். இசுகேன் மாகாணத்திலுள்ள எல்சிங்போர்க்கு, உலுந்து மற்றும் மால்மோ ஆகிய மூன்று முக்கிய நகரங்களில், வாழும் புலம்பெயர்ந்த மக்களில் முறையே முதல், இரண்டாவது மற்றும் ஐந்தாவது இடத்தை இந்திய புலம்பெயர்ந்தோர் பெற்றுள்ளனர்.

மேற்கோள்கள்
-----------

1. ↑  "Foreign-born persons by country of birth, age, sex and year". Statistics Sweden. 16 November 2017 அன்று பார்க்கப்பட்டது.
2. ↑  "Adopted children and young persons, number by sex, age, country of birth and year". Statistics Sweden. 17 November 2017 அன்று பார்க்கப்பட்டது.
3. ↑  "Mapping Diasporas in the European Union and the United States - Comparative analysis and recommendations for engagement" (PDF). Institute of Labor Economics. 20 October 2017 அன்று பார்க்கப்பட்டது. - cf. Appendix 4: Diaspora characteristics - labour force indicators by sending countries
4. ↑  "It-jobben har gjort indier till största invandrargruppen i Stockholm". .
5. ↑  "It-jobben har gjort indier till en av Skånes största invandrargrupper". Sydsvenskan. 29 September 2021 அன்று பார்க்கப்பட்டது.

புற இணைப்புகள்
--------------

* வெளிநாட்டு இந்திய விவகார அமைச்சகம்: ஸ்வீடன்
* இந்திய தூதரகம், ஸ்வீடன்
* ஸ்வீடனில் உள்ள இந்தியர்கள்
* ஸ்வீடனில் இந்தியா
* ஸ்வீடனில் உள்ள இந்திய சங்கம்
* ஸ்வீடனில் உள்ள இந்து கோவில்
* இந்திய எக்ஸ்பாட் தளம்
* இந்திய மாணவர் அமைப்பு
ரெட் டேன் மாடு
**ரெட் டேன் மாடு** என்பது ஒரு வட ஐராப்பிய பால் மாட்டு இனமாகும். இது டென்மார்க்கை பிறப்பிடமாக கொண்ட மாடு. இந்த சாதி பசுக்கள் டென்மார்க்கில் 42.599 உள்ளன. இவை தங்கள் பால் கறப்புக்கு பயன்படுத்தப்பட்டு வாழ்நாள் முடியும் காலத்தில் மாட்டிறைச்சிக்கு பயன்படுத்தப்படுகின்றன.

விளக்கம்
--------

இவற்றின் உடல் நிறம் சிவப்பு நிறத்துடனோ அல்லது சிவப்பு கலந்த பழுப்பு நிறத்துடனோ அல்லது அடர்ந்த பழுப்பு நிறத்துடனோ காணப்படும்
இவை அளவில் பெரிய மாட்டினமாகும். வளர்ந்த காளைகள் 950 கிலோ உடல் எடை வரையும், பசு மாடுகள் 600 கிலோ வரையான உடல் எடையுடன் இருக்கும் மாடுகளின் பால் உற்பத்தி 3000-4000 கிலோக்களாக, 4 சதவிகிதம் அல்லது அதற்கு மேற்பட்ட கொழுப்புச்சத்து கொண்டிருக்கும்.

மேற்கோள்கள்
-----------

1. ↑  Oklahoma State University breeds of livestock
2. ↑  "Embryo Plus cattle breeds - Danish Red". 2003-06-25 அன்று மூலம் பரணிடப்பட்டது. 2017-01-29 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2017-01-29 அன்று பார்க்கப்பட்டது.
4. ↑  "ரெட் டேன்". *அறிமுகம்*. தமிழ்நாடு வேளாண்மை பல்கலைக் கழகம். 29 சனவரி 2017 அன்று பார்க்கப்பட்டது.
**சுவிஸ் திரைப்பட விருது** (formerly **Swiss Film Prize**) (பிரெஞ்சு மொழி: *Prix du cinéma suisse*, இடாய்ச்சு மொழி: *Schweizer Filmpreis*, இத்தாலியம்: *Premio del cinema svizzero*, உரோமாஞ்சு: *Premi dal film svizzer*) சுவிட்சர்லாந்து நாட்டின் உயரிய தேசிய திரைப்பட விருதாகும். இது 1998 முதல் வழங்கபடுகிறது.

இது 1998 - 2008 காலகட்டத்தில் சோலோத்தர்ன் திரைப்படத் திருவிழாவுடன் நடைப்பெற்றது. இந்த திரைப்பட விழா சுவிஸ் திரைப்பட தயாரிப்புகளுக்கு மிக முக்கியமான விழாவாகும். சுவிஸ் நகரமான சோலோத்தர்னில் 1966 ஆம் ஆண்டில் நிறுவப்பட்ட இந்த விழா சுவிஸ் திரைப்படங்கள், ஆவணப்படம் மற்றும் குறும்பட தயாரிப்புகளின் பிரதிநிதித்துவ படுத்த வழங்குகியது.

2009 -2012 காலகட்டத்தில் சுவிஸ் திரைப்பட விருது வழங்கும் விழா லூசர்ன் நகரிலும், பின்பு ஜூரிச் மற்றும் ஜெனிவா ஆகிய நகரங்களிலும் நடத்தப்பட்டு வருகிறது.

விருது பிரிவுகள்
----------------

* சிறந்த நடிகர்
* சிறந்த நடிகை
* சிறந்த அனிமேஷன் படம்
* சிறந்த ஆவணப்படம்
* சிறந்த புனைகதை படம்
* சிறந்த குறும்படம்
* துணைப் பாத்திரத்தில் சிறந்த செயல்திறன்
* சிறந்த திரைக்கதை
* சிறந்த ஒளிப்பதிவு
* சிறந்த திரைப்பட எடிட்டிங்
* சிறந்த திரைப்பட இசை
* சிறப்பு ஜூரி பரிசு

மேற்கோள்கள்
-----------

1. 1 2  "2019 Swiss Film Award ceremony :: Swiss Film Award". *www.swissfilmaward.ch*. 2019-06-14 அன்று மூலம் பரணிடப்பட்டது. 2019-06-25 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ தளம் பரணிடப்பட்டது 2016-03-08 at the வந்தவழி இயந்திரம்
* அனைத்து நேர வெற்றியாளர்களும் பரணிடப்பட்டது 2013-11-10 at the வந்தவழி இயந்திரம்